Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12950

b) nemzetközi repülőterein jelenítse meg, vagy egyéb módon tegye hozzáférhetővé az illető repülőtéren az érdeklődésre elsődlegesen számításba vehető átváltási árfolyamokat. 6.65 Ha más államok pénznemei közül némelyik vagy mindegyik átváltását a szerződő állam nem ellenőrzi, nemzetközi repülőterein köteles ilyen értelmű tájékoztatást megjeleníteni. 6.66 Ajánlott gyakorlat. - Más államok olyan pénznemei esetében, amelyekre az illető szerződő állam ellenőrzött beváltási árfolyamot nem alakított ki, a szerződő állam tegyen kivitelezhető intézkedéseket arra, hogy nemzetközi repülőterein az éppen érvényes szabadpiaci átváltási árfolyamról tájékoztatás álljon rendelkezésre. 6.67 A szerződő állam köteles biztosítani, hogy nemzetközi repülőterein kormányzati ügynökségek vagy arra felhatalmazott magánügynökségek révén, az utazóközönség igényeit kielégítő időben, megfelelő lehetőség álljon rendelkezésre más államok pénznemeinek törvényes átváltásához. E lehetőség az induló és az érkező utas számára egyaránt legyen igénybe vehető. Megjegyzés.- E rendelkezés megvalósítása során a szerződő állam lehetséges megoldásként, az induló utas számára külföldi valuta beszerzésre a nappal, vagy az éjszaka bármely időszakában lehetőséget nyújtó pénzváltó automaták alkalmazását vegye fontolóra, amelyek a nemzetközi repülőtereken igen hasznosnak bizonyultak. 6.69 Ajánlott gyakorlat.- Más államok pénznemeinek behozatalát, vagy kivitelét korlátozó szerződő állam gondoskodjon róla, hogy az állam területére belépéskor az utazó igazolást kapjon kézhez, rajta feltüntetve a tulajdonában lévő valuta mennyiségét, továbbá tegye lehetővé az utas számára, hogy az állam elhagyását megelőzően az ilyen igazolást bemutató személy az igazoláson szereplő valuta mennyiséget magával vihesse. Ugyanerre a célra szolgálhat az útlevélbe, vagy egyéb hivatalos utazási dokumentumba tett bejegyzés is. 6.70 Ajánlott gyakorlat. - A saját pénznemének behozható mennyiségét korlátozó, vagy behozatalát tiltó állam, a külföldről érkező és az érvényes rendelkezések szerint engedélyezett mennyiséget meghaladó ilyen valutát bevalló utas számára ésszerű lehetőséget biztosítson, hogy ezt az összeget az érkezés nemzetközi repülőterén letétbe helyezhesse és indulás alkalmával ugyanazon a repülőtéren, vagy az érintett közszolgálati hatóságok által kijelölt egyéb más ponton visszaigényelhesse. 2007/70/II. szám F. Engedetlen utasok 6.70 Ajánlott gyakorlat - A szerződő államok tegyék meg a szükséges lépéseket annak érdekében, hogy tudatosítsák az utasokban, miszerint a légi-közlekedés létesítményeiben és a légi-jármű fedélzetén elfogadhatatlan és következményekkel jár az engedetlen vagy erőszakos magatartás. 6.71 Ajánlott gyakorlat – A szerződő államok megkövetelhetik, hogy tartsanak képzést az utasokkal kapcsolatban álló alkalmazottaknak és hajózószemélyzetnek a zavaró vagy engedetlen utas magatartás észleléséről, megérzéséről és kezeléséről, az előreláthatóan eszkalálódó helyzetek felismeréséről, a krízis féken tartásáról és egyéb idevágó tudnivalókról.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes